Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: 1. melléklet a 10/2009. (XI. 27.) MeHVM rendelethez
Paragraph Index: 247

2. melléklet I. fejezet 10. pont Az eltérő, eltolt 12,5 kHz-es és a 25 kHz-es vivőfrekvenciákat használó berendezések 2009. december 31-ig üzemelhetnek. A mellékletben megadott duplex távolságtól eltérő duplex távolságot használó berendezések 2009. december 31-ig üzemelhetnek. Budapesti, illetve Budapestet érintő ellátottság esetén csak 12,5 kHz-es csatornák jelölhetők ki. Kétfrekvenciás célra ki nem jelölhető frekvenciák egyfrekvenciás kijelölése is megengedett azokon a területeken, ahol a kétfrekvenciás használat nem lehetséges a nemzetközi koordináció sikertelensége miatt. A mozgóállomások adási sávjában a bázis-, illetve fix állomások 15 km-re számított effektív antennamagassága 10 m lehet, míg az ERPmax = 10 W. A 2008. október 15-én engedéllyel rendelkező, a mozgóállomások adási sávjában lévő, előbbiektől eltérő paraméterű egyfrekvenciás állomások 2009. december 31-ig üzemelhetnek. H76A Kétfrekvenciás, átjátszóállomással üzemelő, analóg, PMR típusú földi mozgó rádiótelefon rendszerek a 159,5625– 159,5875/164,1625–164,1875 MHz duplex sávban.

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes